Γνωμοδότηση της Επιτροπής των Περιφερειών σχετικά με την «Πρόταση κανονισμού του Συμβουλίου που τροποποιεί τον κανονισμό (ΕΟΚ) αριθ. 1210/97 της 7 Μαΐου 1990 σχετικά με την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων για το Περιβάλλον»

(98/C 180/05)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ,

έχοντας υπόψη την πρόταση κανονισμού του Συμβουλίου για την τροποποίηση του κανονισμού ΕΟΚ αριθ. 1210/90 της 7ης Μαΐου 1990 σχετικά με την ίδρυση του Ευρωπαϊκού Οργανισμού Περιβάλλοντος και του Ευρωπαϊκού Δικτύου Πληροφοριών και Παρατηρήσεων για το Περιβάλλον () 7

έχοντας υπόψη την απόφαση της Επιτροπής της 17ης Ιουνίου 1997 να ζητήσει τη γνωμοδότηση για το θέμα αυτό της Επιτροπής των Περιφερειών, σύμφωνα με το άρθρο 198Γ, πρώτη παράγραφος της Συνθήκης για την Ίδρυση της Ευρωπαϊκής Κοινότητας 7

έχοντας υπόψη την απόφαση του Προεδρείου της 11ης Ιουνίου 1997 με την οποία αναθέτει την προετοιμασία της γνωμοδότησης στην επιτροπή 5 χωροταξία, ενέργεια και περιβάλλον,

έχοντας υπόψη το σχέδιο γνωμοδότησης (CdR 300/97 rιv.) που υιοθέτησε η επιτροπή 5 στις 13 Οκτωβρίου 1997, βάσει της εισηγητικής έκθεσης του κ. J. Asselborn 7

υιοθέτησε κατά την 22η σύνοδο ολομέλειάς της, της 12ης και 13ης Μαρτίου 1998 (συνεδρίαση της 12ης Μαρτίου) την παρούσα γνωμοδότηση.

1. Εισαγωγή

1.1. Ο Οργανισμός ιδρύθηκε βάσει του κανονισμού ΕΟΚ 1210/90 () της 7ης Μαΐου 1990.

1.2. Ο Οργανισμός, η έδρα του οποίου βρίσκεται στην Κοπεγχάγη, λειτουργεί από το 1993 με ετήσιο προϋπολογισμό ύψους 16,7 εκατομμύρια Ecu και απασχολεί 60 περίπου υπαλλήλους.

1.3. Ο Οργανισμός είναι ανοικτός προς τις χώρες της Ευρωπαϊκής Ένωσης και της ΕΖΕΣ (Νορβηγία, Ισλανδία, Λιχτενστάιν). Βασική του αποστολή είναι να παρέχει σε αυτούς που λαμβάνουν τις αποφάσεις σε εθνικό και ευρωπαϊκό επίπεδο συγκρίσιμες και αξιόπιστες πληροφορίες για το περιβάλλον και να δημιουργήσει ένα ευρωπαϊκό δίκτυο για τα στοιχεία που αφορούν το περιβάλλον με την επωνομασία Ειονετ.

2. Γενικές παρατηρήσεις

2.1. Κατά την τρέχουσα θητεία

2.2.1. Ο Ευρωπαϊκός Οργανισμός για το Περιβάλλον ξεκίνησε φιλόδοξα με τα εξής βασικά αποτελέσματα κατά τα πρώτα χρόνια της λειτουργίας του:

- δημοσίευση εκθέσεων για την κατάσταση του περιβάλλοντος το 1995, της έκθεσης «Το περιβάλλον της Ευρώπης - Η αξιολόγηση Dobris» και της έκθεσης που συνέβαλε στην αναθεώρηση του 5ου προγράμματος δράσης στον τομέα του περιβάλλοντος 7

- δημιουργία του βασικού δικτύου Ειονετ στα κράτη μέλη για τη συγκέντρωση πληροφοριών για το περιβάλλον 7

- δημιουργία των οκτώ πρώτων ευρωπαϊκών θεματικών κέντρων και δημοσίευση των πρώτων αποτελεσμάτων των εργασιών τους 7

- παρουσίαση των εκθέσεων Corinair '90 και '94 για τις ατμοσφαιρικές εκπομπές 7

- δημοσίευση εκθέσεων για το αρκτικό περιβάλλον, για την υγεία και το περιβάλλον, την κλιματική μεταβολή και τους περιβαλλοντικούς φόρους, τα επεισόδια των ισχυρών συγκεντρώσεων όζοντος, καθώς και των εκθέσεων από τα ευρωπαϊκά θεματικά κέντρα 7

- διάδοση προϊόντων και πληροφοριών.

2.1.2. Λόγω του ότι ο Οργανισμός άρχισε τις εργασίες του μόνο το 1993 με περιορισμένο προσωπικό, μπορεί να διατυπωθεί σφαιρικά θετική κρίση για τα όσα συντελέστηκαν έως σήμερα. Εντούτοις, φαίνεται ότι βρίσκεται στις αρχές των εργασιών του σε ό,τι αφορά την κινητοποίηση των εθνικών δικτύων ενόψει της παροχής πληροφοριών για τους διαφόρους τομείς του περιβάλλοντος.

2.2. Νέα καθήκοντα

Το σχέδιο κανονισμού για την αναθεώρηση του προαναφερθέντος κανονισμού προβλέπει έναν ορισμένο αριθμό νέων καθηκόντων για τον Οργανισμό. Πρόκειται ειδικότερα για τους εξής τομείς:

- έλεγχος της εφαρμογής της κοινοτικής νομοθεσίας στον τομέα του περιβάλλοντος 7

- καθορισμός κριτηρίων για την οικολογική επισήμανση 7

- ανταλλαγή πληροφοριών για τις τεχνολογίες που είναι φιλικές προς το περιβάλλον 7

- ανάλυση της εκτίμησης των περιβαλλοντικών επιπτώσεων.

3. Ειδικές παρατηρήσεις

3.1. Δεδομένου ότι ο Οργανισμός διαθέτει περιορισμένο προϋπολογισμό και προσωπικό, η ανάθεση νέων καθηκόντων θα έχει συναφείς επιπτώσεις.

3.2. Από την ανάλυση της εκτέλεσης της τρέχουσας εντολής του Οργανισμού καταδεικνύεται ότι συντελέστηκαν πρόοδοι σε οκτώ βασικούς τομείς δραστηριότητας αλλά ότι τα αποτελέσματα κυμαίνονται σε μεγάλο βαθμό από τομέα σε τομέα, ενώ υπολείπεται αρκετή εργασία για να επιτευχθούν πλήρως οι στόχοι της τρέχουσας εντολής του.

3.3. Λόγω των προαναφερθέντων περιορισμών, η ανάθεση νέων καθηκόντων ενδείκνυται μόνο στο μέτρο που πρόκειται για δράσεις στο πλαίσιο της τρέχουσας εντολής ή της παράτασης αυτής, όπως:

- έλεγχος της εφαρμογής 7

- εκτίμηση των επιπτώσεων στο περιβάλλον και στρατηγική αξιολόγηση του περιβάλλοντος 7

- δημιουργία Ευρωπαϊκού Κέντρου Αναφοράς για τις πληροφορίες όσον αφορά το περιβάλλον 7

- προαγωγή του παγκόσμιου διαδικτύου (Worldwide Web) 7

- διάδοση πληροφοριών για την περιβαλλοντική έρευνα που παρουσιάζουν πρακτικό ενδιαφέρον.

3.4. Πρέπει να αποφευχθούν οι επικαλύψεις με τα υπάρχοντα όργανα.

3.5. Η τροποποίηση του κειμένου σε ό,τι αφορά την υποχρέωση παροχής εθνικών στοιχείων στα πλαίσια του ΕΙΟΝΕΤ είναι αξιέπαινη. Η υποχρέωση αυτή πρέπει όμως να επεκταθεί και στην παροχή στοιχείων που συγκεντρώθηκαν σε περιφερειακό επίπεδο τα οποία είναι διαθέσιμα υπό αυτή τη μορφή. Και τούτο διότι η περιφέρεια αποτελεί τη βασική ενότητα που ταιριάζει καλύτερα στην σύγκριση της κατάστασης του περιβάλλοντος στην Ευρώπη.

3.6. Το δίκτυο ΕΙΟΝΕΤ δεν πρέπει να περιοριστεί στον Οργανισμό και στα εθνικά εστιακά σημεία αλλά είναι ανοικτό προς τις περιφερειακές και τοπικές αρχές. Το ιδεώδες θα ήταν να τεθεί στη διάθεση του ευρύτερου κοινού.

3.7. Λόγω του διαμεθοριακού χαρακτήρα που έχει ο τομέας του περιβάλλοντος, καλό θα ήταν το άνοιγμα του Οργανισμού προς τις τρίτες χώρες (βλέπε νέο άρθρο 19).

Για τα θέματα γνωστού ενδιαφέροντος, ο Οργανισμός πρέπει να είναι σε θέση να προβαίνει σε ανταλλαγή δεδομένων με τις χώρες αυτές.

4. Συμπέρασμα

Η Επιτροπή των Περιφερειών,

4.1. εγκρίνει:

- την επέκταση της εντολής του οργανισμού για νέα καθήκοντα όπως αυτά που υιοθετήθηκαν από κοινού μεταξύ της Επιτροπής και του Διοικητικού Συμβουλίου του Οργανισμού 7

- το άνοιγμα του δικτύου ΕΙΟΝΕΤ προς τις τρίτες χώρες για θέματα κοινού ενδιαφέροντος 7

- το άνοιγμα του δικτύου προς το ευρύ κοινό μέσω των νέων τεχνολογιών πληροφόρησης.

4.2. Ζητεί:

4.2.1. να συμπεριληφθούν και οι περιφέρειες στο δίκτυο ως βασική ενότητα για την εκτίμηση της κατάστασης του περιβάλλοντος στην Ευρώπη (η πτυχή αυτή θα πρέπει να αναφερθεί στο κείμενο του νέου κανονισμού κατά τρόπο ρητό) 7

4.2.2. οι περιφερειακές και τοπικές αρχές να διασυνδεθούν με το δίκτυο ΕΙΟΝΕΤ μέσω των εθνικών εστιακών σημείων 7

4.2.3. τα στοιχεία για το περιβάλλον που συλλέγονται από τον Οργανισμό να αναπτύσσονται σε συνεργασία με τους οργανισμούς των περιφερειακών και τοπικών αρχών και εν συνεχεία να διατίθενται με συγκεφαλαιωτική μορφή 7

4.2.4. να καθορισθούν ανακοινώσεις προς τους οργανισμούς περιβάλλοντος εκθέσεων που προέρχονται από τις περιφέρειες και τις τοπικές κοινότητες κατά τρόπο ώστε να μην υπάρχει δυσαναλογία μεταξύ του κόστους και της χρησιμότητας των εν λόγω εκθέσεων 7 επίσης, θα πρέπει να χρησιμοποιούνται για το σκοπό αυτό σύγχρονα μέσα των τεχνολογιών πληροφορικής και να διατίθενται πληροφορίες οι οποίες έχουν τυποποιηθεί και συγκεντρωθεί σε βάσεις δεδομένων 7

4.2.5. η Επιτροπή των Περιφερειών να συμμετάσχει στις εργασίες του Οργανισμού 7

4.2.6. να εξασφαλισθεί η πρόσβαση των περιφερειών και των τοπικών αρχών στα δίκτυα πληροφόρησης του Οργανισμού 7

4.2.7. ο Οργανισμός να λειτουργεί σε στενή συνεργασία με τις τρίτες χώρες, δεδομένου ότι τα προβλήματα της ρυπάνσεως έχουν διαμεθοριακό χαρακτήρα 7

4.2.8. το δίκτυο ΕΙΟΝΕΤ να είναι ανοικτό προς τις τοπικές και περιφερειακές αρχές 7

4.2.9. να διευκολυνθεί η προαγωγή της βιώσιμης ανάπτυξης εκ μέρους των τοπικών και περιφερειακών αρχών 7

Βρυξέλλες, 12 Μαρτίου 1998.

Ο Πρόεδρος της Επιτροπής των Περιφερειών

Manfred DAMMEYER

() COM(97) 282 τελικό - ΕΕ C 255 της 20.8.1997, σ. 9.

() ΕΕ L 120 της 11.5.1990, σ. 1.